Na podlagi 68. in 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF) **Ministrstvo za notranje zadeve, Policija,** Štefanova ulica 2, Ljubljana, objavlja prosto delovno mesto za določen čas za čas trajanja projekta, in sicer

**POLICIJSKI SVETNIK - DIRIGENT (70058) v Generalni policijski upravi, Službi generalnega direktorja policije, Policijskem orkestru.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) (KLASIUS): glasba, ples in uprizoritvena umetnost

ali visokošolsko univerzitetno izobraževanje (prejšnje)/visokošolska univerzitetna izobrazba (prejšnja) (KLASIUS): glasba, ples in uprizoritvena umetnost

ali magistrsko izobraževanje (druga bolonjska stopnja)/magistrska izobrazba (druga bolonjska stopnja) (KLASIUS): glasba, ples in uprizoritvena umetnost

ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) (KLASIUS): glasba, ples in uprizoritvena umetnost,

* 6 let delovnih izkušenj,
* da ni bil pravnomočno obsojen zaradi naklepnega kaznivega dejanja, za katero se storilec preganja po uradni dolžnosti, ali da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece,
* da zoper osebo ni vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti,
* da je državljan Republike Slovenije s stalnim prebivališčem v Evropski uniji,
* da je bil varnostno preverjen v obsegu in na način, kot je določen v Zakonu o organiziranosti in delu v policij, in da zanj ne obstaja varnostni zadržek,
* da ima opravljen izpit za izvajanje policijskih pooblastil (če izbrani kandidat usposabljanja še ni opravil, ga mora opraviti v zakonsko določenem roku),
* da ima dovoljenje za dostop do tajnih podatkov stopnje "zaupno" (kandidat ga lahko pridobi v okviru izbirnega postopka),
* da nima dvojnega državljanstva,
* da ima vozniško dovoljenje B-kategorije,
* da ni član politične stranke in da o tem poda pisno izjavo.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Naloge delovnega mesta so naslednje:

* dirigiranje,
* zagotavljanje strokovne pomoči in izvajanje nadzora,
* sodelovanje pri izpopolnjevanju in usposabljanju delavcev policije in drugih,
* usklajevanje nalog z drugimi državnimi organi in institucijami,
* izvajanje policijskih pooblastil,
* opravljanje drugih nalog s svojega delovnega področja, ki jih naroči nadrejeni,
* izvajanje nalog v skladu s 4. členom Zakona o nalogah in pooblastilih policije,
* izvajanje nalog po projektu.

Posebnosti DM: neenakomerni delovni čas (razpored), pooblaščena uradna oseba, dodatno obvezno pokojninsko zavarovanje, stalnost, uniforma.

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da soglaša z varnostnim preverjanjem v obsegu in na način, kot je določen v Zakonu o organiziranosti in delu v policiji,
4. izjavo kandidata, da:

* je državljan Republike Slovenije s stalnim prebivališčem v Evropski uniji,
* nima dvojnega državljanstva,
* da ima znanje uradnega jezika,
* ni član politične stranke,
* ima vozniško dovoljenje B-kategorije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot tri mesece,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega postopka dovoljuje Ministrstvu za notranje zadeve pridobitev podatkov iz 4. točke iz uradne evidence (v primeru, da kandidat z vpogledom iz uradnih evidenc ne soglaša, mora sam predložiti vsa ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, v kolikor bo to potrebno.

Z izbranim kandidatom bo sklenjena pogodba o zaposlitvi za določen čas za čas trajanja projekta (36 mesecev) s polnim delovnim časom. Izbrani kandidat ne bo imenovan v naziv, pravice oziroma dolžnosti mu bodo določene glede na uradniški naziv policijski svetnik. Izbrani kandidat bo delo opravljal v prostorih Policijskega orkestra, Vodnikova 43, Ljubljana, oziroma v drugih uradnih prostorih organa.

Kandidati pošljejo prijavo v pisni obliki na priloženem obrazcu **"Vloga za zaposlitev"**, v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"JO št. 1100-80/2020 – policijski svetnik-dirigent"** na spodnji levi oz. zadnji strani ovojnice, in sicer **v roku treh delovnih dni** po objavi na osrednjem spletnem mestu državne uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov [**gp.mnz@gov.si**](mailto:gp.mnz@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: Roman Grabner, telefon 01 428 48 65 ali 041 708 494. Informacije o izvedbi javne objave: Sabina Bernjak, telefon 01 428 50 17.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.